Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: 4. számú melléklet a 9/1998. (II. 20.) BM rendelethez
Paragraph Index: 233

4. számú melléklet a 9/1998. (II. 20.) BM rendelethez Napközbeni jelentés a szavazáson megjelentek számáról és a rendkívüli eseményekről Országos, területi és OEVK szinten adatokat kell szolgáltatni a szavazókörökben megjelent és szavazólapot átvett választópolgárok számáról, valamint az ott történt rendkívüli eseményekről. Az országgyűlési képviselő-választáson hat alkalommal — 7.00, 9.00, 11.00, 13.00, 15.00, 17.30 órakor — kell jelenteni az adatokat. A napközbeni jelentés rendszerének bizonylatai részben központi nyomtatványok (Szavazóköri számlálólap), részben helyben történő sokszorosítással (Területi/kerületi összesítő, OEVI gyűjtő) kerülnek előállításra.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes